cyanic-selkie/wikianc huggingface dataset:
Fredrich Christian Holberg Arentz
Han var sønn av biskop i Bergen Frederik Arentz i dennes første ekteskap, og bror til Hans Arentz (1731–1793) som ble embetsmann og topografisk forfatter. Som barn ble han undervist hjemme av Johan Plate Brun (død som sogneprest i Nykirken i Bergen) og dimittert av ham i 1751. Etter ex. phil. reiste han i 1752 hjem, ble huslærer for to brødre, og studerte selv teologi, så han i 1756 kunne dimittere elevene, følge dem til universitetet, og selv ta teologisk eksamen med beste karakter.
Siden faren var velstående, kunne han nå bli to år i København og drive filosofiske og matematiske studier. Han drev det så vidt, at han fikk tilbud om å følge som matematiker med selskapet kong Frederik V ville sende til Arabia, men da dette ikke skulle reise før om et par år, reiste han til Leiden, hvor han 1758–59 studerte matematikk under Muschenbroeck. Da han nå vendte tilbake til København, fikk han høre at faren var blitt enkemann, og dro derfor hjem uten å tenke mer på reisen til Arabia, hvor Niebuhr kom til å innta plassen hans.
I Bergen ble han 1760 konstituert som lektor i matematikk og fysikk ved det nyopprettede Seminarium Fredericianum. Han fikk kongelig utnevnelse i 1762, og ble i 1769 dessuten konrektor ved katedralskolen, hvor han ble rektor i 1781. I denne stillingen forble han helt til han fikk avskjed med full gasje i pensjon 22. mars 1825.
Han var fra 1774 medlem av det throndhjemske Videnskabsselskab, og fra 1775 av det københavnske. I årene 1765-1770 organiserte han nedbørmålinger som den første i Norge. Resultatene ble publisert i «Det Kongelige Danske Videnskabers Selskabs Skrifter», sammen med betraktninger om hvorfor det faller mere nedbør i Bergen enn andre steder i Europa.
Arentz var sønn av Ludvig Holbergs niese, og var kanskje den lengst levende som kom i kontakt med ham. I farens prestegård kom han også sammen med Pontoppidan. I løpet av sin nesten 65 år lange skolegjerning dimitterte han omkring 300 elever. Ved sitt testamente opprettet han dessuten tre legater, nemlig til universitetsstudier, til Selskabet for Norges Vel og til fattige i Bergen.
Hele tre ganger var han gift. Første gang i 1764 med Christiane Marie Meldal (1743-1765) fra Hamar. Hun døde samme år som hun fødte deres eneste barn. Han giftet seg på nytt med Ingeborg Maria Frørup (1739-1775), de fikk 9 barn, hvorav 4 vokste opp. I 1777 giftet han seg for tredje gang, nå med sin første kones yngre søster, Bolette Rebecca Meldal (1743-1810). De fikk 7 barn.
ODS
ODS kan referere til:
Myntmester
En myntmester var middelalderens øverste myndighet som stod for produksjon av mynter. Myntmesteren måtte føre regnskap over leveranser av edelmetall og han måtte dokumentere at de produserte myntene inneholdt det bestemte remedium, dvs. den foreskrevne normalvekt og finhet. I tidligere tider gikk ofte yrket fra far til sønn i generasjoner. Myntmester var et yrke som kun ble tilgodesett av eliten. Som myntmester fikk man lov til å merke myntene med egne initialer.
Misbruk og straff
Med stillingen fulgte det gode muligheter for å lure til seg urettmessige inntekter av utmyntningene, men det var strengt forbudt. I 1125 ble 94 myntmestere lemlestet i England for å ha brutt loven. Den norske myntmesteren Henrik Christofer Meyer ble dømt til døden i 1727 for å ha slått underlødig mynt. I middelalderen var det ikke uvanlig at myntmesteren også virket som gullsmed eller finsmed. I Christiania gikk stillingen lenge i arv i slekten Grüner.
I dag heter stillingen myntdirektør.
Filmkamera
Et filmkamera er en type kamera som produserer film, det vil si mange bilder i rask rekkefølge, som ved avspilling i samme rekkefølge gir en opplevelse av kontinuerlig bevegelse. Ved at man har et høyt antall bilder pr. sekund ser øynene og hjernen bort fra bildenes korte stillestående opphold og skaper en bevegelsesillusjon. Antall bilder pr. sekund som et filmkamera tar opp er vanligvis 18 eller 24. I digitale filmkameraer, som pr. definisjon egentlig er videokameraer, er ofte den reelle bildeoppdateringsfrekvensen 25 Hz.
Vi e konga
Vi e konga er et musikkalbum utgitt av D.D.E. i 2003. Dette er den første plata uten Terje Tranaas i bandet.
Jingshanparken
Jingshan (kinesisk: 景山, pinyin: Jǐngshān) er en kunstig høyde i Beijing i Kina. Den ligger i Xicheng-distriktet, umiddelbart nord for Den forbudte by langs Beijings sentralakse. Den var til å begynne med en keiserlig have, men er nå en offentlig park, kalt Jingshanparken (景山公园).
Den 45,7 meter høye kunstige høyden ble til i Yongle-keiserens tid under Ming-dynastiet, og består helt og holdent av jordmassene som be gravd ut da man bygde keiserpalassets vollgraver og de tilstøtende kanaler.
Ming-dynastiets siste hersker, Chongzhen-keiseren begikk selvmord ved å henge seg her i 1644.
Før 1928 var det ingen gate mellom Kullhøyden og Den forbudte bys nordlige vollgrav; da var høyden fullt integrert bak Den forbudte bys ytre murbefestninger og kunne kun nås fra sør.
Hiromi Uehara
Hiromi Uehara (født 26. mars 1979 i Hamamatsu) er en japansk jazzkomponist og -pianist.
Seks år gammel startet hun å spille klassisk piano. Hennes pianolærer Noriko Hakita introduserte henne for jazz åtte år gammel. Tolv år gammel spilte hun for første gang med orkester og som fjortenåring spilte hun med det Tsjekkiske filharmoniske orkester. Uehara spilte med Chick Corea som syttenåring.
Hun begynte å studere ved Berklee College of Music i Boston, USA i 1999.
Uehara reiste i 2008 over hele verden med trioen «Hiromi's Sonicbloom», som samme år kom med albumet «Beyond Standard». I august 2008 holdt hun konserter i Vadsø, Hemnesberget, Haugesund og opptrådte under Olavsfestdagene i Trondheim.
Louis Kébreau
Louis Kébreau (født 8. november 1938 i Jérémie i Haiti) var katolsk biskop av Hinche fra 1998 til 2008, erkebiskop av Cap-Haïtien i Haiti fra 2008 til 2014, medlem av presteordenen salesianerne (S.D.B.).
Salesianer, prest
Han trådte inn i salesianerordenen i 1963 og ble presteviet den 11. mai 1974.
Hjelpebiskop i Port-au-Prince
Den 25. november 1986 ble han utnevnt av pave Johannes Paul II til hjelpebiskop i Port-au-Prince og til titulærbiskop av Selendeta. Han og den samtidig utnevnte hjelpebiskop Joseph Lafontant ble bispeviet den 25. januar 1987 av kardinalprefekten for Bispekongregasjonen kardinal Bernardin Gantin, i katedralen i Port-au-Prince. Medkonsekratorene var erkebiskopen av Port-au-Prince, François-Wolff Ligondé, og viskopen av Hinche, Léonard Pétion Laroche.
Biskop av Hinche
Den 30. juni 1998 ble han promovert av pave Johannes Paul II til biskop av Hinche.
Han ble dessuten president for Haitis katolske bispekonferanse i 2004. Etter at hans tidligere medbror i salesianerordenen, Jean-Bertrand Aristide, ble styrtet som president samme år, fryktet man at væpnede Aristide-tilhengere skulle gå til angrep på biskopen, og han kunne deretter bare reise rundt med væpnede livvakter. Bakgrunnen for frykten var særlig at 1983 til 1986 hadde vært daværende pater Aristides foresatte i ordenslivet. Da han ved en anledning rettet formaninger mot Aristide om hans forpliktelser som katolsk prest, ble han bortført og holdt i fangenskap i flere dager av Aristide-tilhengere.
Da president René Garcia Préval ble tatt i ed i 2006 krevde biskopen av de regjerende politikere at de skulle ta skikkelige grep for å få en slutt på det haitiske folks lidelsesvei.
Erkebiskop av Cap-Haïtien
Den 1. mars 2008 utnevnte pave Benedikt XVI til erkebiskop av Cap-Haïtien. I 2013 fikk han en koadjutoerkebiskop ved sin side, Max Leroy Mésidor.
Den 22. november 2014 innvilget pave Frans hans aldersbetingede avskjedssøknad.
Episkopalgenealogi
Hans episkopalgenealogi er:
Super fluevekt
Super fluevekt eller Lett Bantamvekt er en vektklasse som brukes i både vanlig og profesjonell boksing.
Kvinner
Poids coqs
Fang Lizhi
Fang Lizhi  (kinesisk: 方励之, pinyin:  Fāng Lìzhī ; født 2. februar 1936 i Beijing i Kina, død 6. april 2012 i Tucson i USA ) var en kinesisk professor i astrofysikk og visepresident ved Kinas universitet for vitenskap og teknologi. Han inspirerte prodemokratiprotestene i Kina i 1989. Han ble ekskludert fra Det kinesiske kommunistparti i januar 1987.
Fang ble kjent etter at hans essays ble samlet og distribuert av Det kinesiske kommunistparti til mange av dets regionale avdelinger, for at partimedlemmene skulle kritisere dem, men etter sigende var det mange som i stedet ble inspirert av dem. Etter protestene på Den himmelske freds plass i 1989 ble Fang og hans kone Li Shuxian innrømmet asyl i USAs ambassade i Beijing. De tok seg inn i ambassaden den 5. juni 1989 og holdt seg i skjul der til den 25. juni 1990 da de ble fløyet til England med et amerikansk militært transportfly.
Senere flyttet de til USA, der Fang etterhvert fikk arbeid som professor i fysikk ved University of Arizona. Han var også en ledende talsmann for menneskerettighetene.
BBC Choice
BBC Choice var en av BBCs TV-kanaler og den begynte å kringkaste 23. september 1998. Det var den første kanalen i Storbritannia som ble bare kringkastet på digitalt format.
Foxhound
Foxhound, også kalt engelsk foxhound, er en støver med utmerkede egenskaper som jakthund, men siden denne hunderasen er en typisk hetsende flokkjeger og hetsjakt er forbudt i Norden, har den aldri blir særlig populære i denne delen av Europa.
I Storbritannia har foxhound lenge vært svært populær blant aristokratiet og sosieteten, som i all vesentlighet har brukt den til såkalt parforsejakt på rødrev. Parforsejakt ble imidlertid forbudt ved lov den 18. november 2004 i England og Wales, med virkning fra 1. februar 2005.
BBC Choice
Opprinnelig var hovedattraksjonen såkalte multi-broadcast-sendinger som ga seerne valget mellom hva de ville se. Den første slike sendingen foregikk to måneder etter at kanalen ble opprettet. De vanlige sendingene fokuserte hovedsakelig på kjendiser, dokumentarer og underholdningsmagasinet Liquid News.
Foxhound
Kroppstype
Engelsk foxhound er velbygd og atletisk. Den har en karakteristisk bred skalle, med en lang snute. Skuldrene er dekket av muskler, uten at hunden ellers skal fremstå unaturlig muskuløs. Dette, kombinert med en sterk bakpart og en lang hals, gir hunden en noe grasisøs fremtoning.
BBC Choice
I 2003 sluttet BBC Choice kringkasting i Storbritannia.
Foxhound
Kroppstype
Hundens øreer er avlet frem til å ha avrundende kanter nederst. Dette har sammenheng med at den hovedsakelig har vært brukt til jakt, og med avrundende ører unngår den lettere rifter i ørene når hunden løper gjennom kratt i ulendt terreng.
Rasen egner seg dårlig som selskapshund og trenger svært mye mosjon, men regnes vennlig.
Primeiro Comando da Capital
Primeiro Comando da Capital (PCC)  (portugisisk: Første hovedstatskommando) er en Brasiliansk terrorist/kriminell organisasjon grunnlagt i 1993 av innsatte i fengselet Piranhão i Taubaté, nær Brasils største by São Paulo. PCC har vært ansvarlig for kriminelle aktiviteter som angrep på fengsler, fengselsopprør, narkotikahandel, ran og terroristaktiviteter.
PCC er anslått til å ha om lag 100 000 medlemmer innenfor staten Sao Paulos grenser, og har en politisk agenda/argumentasjon som sies å ligge på venstresiden. I 2006 har organisasjonen vært svært aktiv og har gjennomført flere bølger av vold/kriminalitet. Mange frykter at PCC har blitt så sterk at de vil være istand til å ta kontroll over byen São Paulo.
Bakgrunn
Brasil er et land med stor sosial og økonomisk ulikhet, det er også stor fattigdom. Styringsapparatet er preget av korrupsjon og myndighetene har gjort lite for landets innbyggere. En slik situasjon er grobunn for kriminalitet og Brasil har blitt et av de landene i verden med mest kriminalitet.
I São Paulo var situasjonen så ille at myndighetene startet en kampanje for å satt inn flest mulig av de kriminelle, resultatet ble at fengslene som fra før hadde dårlige soningsforhold ble overfylte og soningsforholdene ytterligere forverret. Flere spontane fangeopprør ble slått hardt ned på, og situasjonen ga en åpning for en organisasjon som PCC.
Organisasjonen
PCC har i hovedsak etablert seg i byen São Paulo, det er ikke kjent at den er etablert utenfor delstatens grenser, men den samarbeider med andre store kriminelle organisasjoner som Comando Vermelho (Rød Kommando) i Rio de Janeiro. Det antas at PCC har over 100 000 medlemmer.
Inntektene fra «medlemskontigent» og kriminell virksomhet går delvis til å finansiere nye kriminelle handlinger, men PCC yter også velferd til medlemmene, støtter lovende studenter og politikere, og har et advokatteam som kan brukes til å hjelpe medlemmene.
Historie
PCC ble grunnlagt 31. august 1993 av åtte fanger fra Piranhão-fengselet i Taubaté i delstaten São Paulo. På den tiden var dette det sikreste fengselet i delstaten og problemfanger ble sendt dit fra de andre fengslene. Disse åtte fangene kom fra delstatshovedstaden São Paulo og spilte på samme fotballag som de kalte Capital Command.
De første medlemmene var Misael "Misa" Aparecido da Silva, Wander Eduardo "Cara Gorda" (Tykt fjes) Ferreira, Antônio Carlos Roberto da Paixão, Isaías "Esquisito" (Rar) Moreira do Nascimento, Ademar "Dafé" dos Santos, Antônio "Bicho Feio" (Stygg skapning) Carlos dos Santos, César "Césinha" (Vesle Cæsar) Augusto Roris da Silva og José "Geleião" (Store gelé) Márcio Felício.
PCC som også ble kalt De kriminelles parti, eller som 15.3.3 (fra plasseringen av bokstavene «P» og «C» i det tidligere brasilianske alfabetet), ble grunnlagt med en klar politisk agenda. Målet var å «slåss mot oppression i São Paulos fengselssystem» og å hevne «drapet på 111 fanger», ofre for Carandiru-massakeren i 1992 hvor delstatens militærpoliti stormet det nå nedlagte fengslet Carandiru, og drepte fanger fra dets niende fløy i prosessen.
Gruppen bruker det kinesiske taititusymbolet (yin yang) som emblem, det skulle representere «en måte å balansere godhet og ondskap med visdom». I februar 2001 ble Idemir "Sombra" (Skyggen) Carlos Ambrósio den fremste lederen i PCC da han fra fengselet med hjelp av mobiltelefon kontrollerte 29 samtidige fengselsopprør i delstaten. I dette opprøret ble 19 fanger drept. «Sombra» ble slått ihjel i en intern maktkamp fem måneder senere. To andre medlemmer i den opprinnelige gruppen «Geleião» og «Cesinha» tok over makten i organisasjonen og inngikk allianse med den kriminelle organisasjon Comando Vermelho fra Rio de Janeiro.
Geleião og Cesinha ble sett på som for radikale og ble fratatt ledelsen i november 2002 da dagens leder Marcos "Marcola" Willians Herbas Camacho tok over. Marcola soner en lengre straff for bankran, han satte opp en dusør på Geleião og Cesinha, etter å ha beskyldt dem for å ha samarbeidet med politiet og for å ha startet en konkurrerende organisasjon. Marcola regnes for å være en intellektuell, og blir idolisert av mange.
I mai 2006 ble det kjent at fengslede PCC-topper skulle flyttes til høysikkerhetsfengsler i andre delstater, dette førte til omfattende opptøyer. Byeen Sao Paulo var i praksis lammet i fire dager og opptøyene etterlot seg 200 døde. Senere i 2006 har det vært to større voldsbølger og daglige trefninger mellom gjengmedlemmer og politiet. Gjengjeldelser fra politistyrkene i form av tilfeldige arrestasjoner og dødsskvadroner rapporteres å ha krevd et ukjent antall ofre, sannsynligvis flere hundre. Situasjonen har blitt karakterisert som en urban gerilljakrig.
Puerto Rico under Sommer-OL 1984
Puerto Rico under Sommer-OL 1984. Femtien sportsutøvere, førtitre menn og åtte kvinner fra Puerto Rico deltok i tretten sporter under Sommer-OL 1984 i Los Angeles. De vant en sølv- og en bronsemedalje og Puerto Rico kom 30.-plass på medaljestatistikken.
Fylkesvei 356 (andre betydninger)
I Norge finnes fylkesvei 356 i de følgende fylkene:
Music from The Body
Music from The Body er filmmusikken til dokumentarfilmen The Body av Roy Battersby, utgitt i november 1970. Musikken er komponert av Ron Geesin og Roger Waters. Temaer på dette albumet, i likhet med filmen, er kroppsfunksjoner og kroppsdeler og inkluderer blant annet lydeffekter som skal illustrere pusting, latter, flatulens og hvisking i tillegg til musikk spilt med mer konvensjonelle musikkinstrumenter.
Limousin (storferase)
Limousin er en fransk kurase.
Historie og utbredelse
Rasen stammer fra den franske regionen Limousin. Det påstås at rasen kan spores 16 000 år tilbake til hulemalerier. Stambok for rasen ble etablert i 1866. Til Norge kom rasen første gang på begynnelsen av 70-tallet. Dagens populasjon stammer imidlertid fra import som startet i 1992. I 2007 ble det inseminert 3 500 kyr med Limousin gjennom Geno.
Kjennetegn og egenskaper
Limousin er en kjøttferase som i liten grad brukes til melkeproduksjon. Kyrne brukes som ammekyr, dvs. at kalven går sammen med mora. Rasen er hornet og rød av farge. Rasen er mellomstor rase og kjennetegnes med lette kalvinger. Den har kraftig muskulatur i rygg og kryss, samt en spesielt kjøttfull bakpart. Kjøttet har lavt fettinnhold og lav beinprosent
Fluevekt
Fluevekt er en vektklasse som brukes i både amatør- og profesjonell boksing.
Bantamvekt
Bantamvekt er en vektklasse som brukes i en rekke kampsporter. Navnet kommer av bantamhøns.
Boksing
«Bantamvekt» er som regel en vektklasse i boksing for boksere som veier mellom 52.2 kg (115 pund) til 53.5 kg (118 pund). Orlando Canizales er innehaver av rekorden for flest sammenhengende tittelforsvar i boksing i denne divisjonen, med å ha forsvart IBF-tittelen 16 ganger.
Kickboksing
I kickboksing veier som regel en bantamvektutøver mellom 53 kg (116 lb) og 55 kg (120 lb). Noen organisasjoner har dog noen små forskjeller i klassene; for eksempel er IKFs (International Kickboxing Federation) bantamvektdivisjon (profesjonell og amatør) er 53.22 kg–55.45 kg (117.1 lb.–122 lb)
Mixed Martial Arts
I MMA er bantamvekt 57.2–61.2 kg (126–135 pund).
Tadri kullkraftverk
Tadri kullkraftverk eller Tadri UMPP er et av Indias såkalte Ultra Mega Power Plants (UMPP), et kullkraftverk på 4 000 MW under prosjektering for utbygging i distriktet Karwar i Uttar Kannada ved kysten av Karnataka, mens delstaten ønsker det bygget nær utløpet av elven Ghataprabha i distriktet Belgaum. Det planlegges sjøveis innførsel av 12–15 millioner tonn kull per år til kraftverket.
Prosjektet er fortsatt (2010) usikkert og det er ikke igangsatt anbudsprosess.
Bantamvekt
Historie
Den første tittelkampen med hansker var mellom Chappie Moran og Ray Lewis i 1889. På det tidspunktet var grensen for denne vektklassen 110 pund; i 1910 derimot valgte britene en grense på 118 pund.
Kunmingsjøen
Kunmingsjøen (kinesisk: 昆明湖, pinyin: Kūn Míng Hú) er den sentrale innsjøen inne i det nye sommerpalasset i Beijing i Kina. Den er oppkalt etter byen Kunming i Yunnan.
Innsjøen har et areal på 2,2 kvadratkilometer, og dekker dermed tre fjerdedeler av sommerpalassets areal. Den er temmelig grunn; gjennomsnittlig dybde er på 1,5 meter. Om vinteren er den som regel dekket av tykk is.
Kunmingsjøen er en kunstig sjø. Før den ble anlagt lå det to mindre sjøer her, Wengshandammen og Xihusjøen.
Sjøen ble gitt sin utforming av Guo Shoujing, en berømt astronom og ingeniør i sin samtid, som utviklet den til et reservoar for Yuandynastiets hovedstad i 1291. Omgjørelsen av området til keiserlige haver ble forordnet av Qianlong-keiseren og arbeidene pågikk fra 1750 til 1764.
Spjotsodd bru
Spjotsodd bru er ei hengebru på riksvei 41 i Kviteseid kommune i Telemark åpnet i 1963. Brua krysser utløpet fra Strauman i Kviteseidvatnet. Brua er 290 meter lang, med hovedspenn 150 meter. Seilingshøyden ved flom er 14 meter.
Historie
I 1985 startet arbeidet med å heve standarden på riksvegen til ti tonns akseltrykk og 50 tonn totalvekt. Fordi brua ikke kunne tåle to 50-tonns vogntog samtidig ble det satt opp lysregulering sånn at alle biler med totalvekt over 35 tonn måtte kjøre inn i en lomme og vente på grønt lys sånn at ikke flere så tunge biler var på brua samtidig. All øvrig trafikk var ikke omfattet av lysreguleringa.
Våren 1994 ble det opprinnelige betongdekket frest ned og erstattet med asfaltdekke.
New Democratic Party
New Democratic Party (fransk: Nouveau Parti démocratique) er et politisk parti i Canada. Partiet er i dag det styrende partiet i provinsen Manitoba. Man har tidligere også vært en del av regjeringen i Britisk Columbia, Yukon, Ontario og Saskatchewan. På nasjonalt plan sitter partiet i opposisjonen.
Politiske standpunkt
Saker:
Historie
NDP ble til i 1961 etter en sammenslåing mellom to tidligere sosialdemokratiske partier. Thomas Clement ble valgt til partiets første leder. Han satt tidligere som Premier i Saskatchewan, hvor han var den første sosialdemokraten til å styre i Nord-Amerika.
Storhetstiden
Partiet hadde sine beste år på 70 og 80-tallet da man hadde stor innflytelse i canadisk politikk. Selv om man ikke var i regjering var man i en meget viktig vippeposisjon som gjorde at Canadas liberale parti måtte gå til NDP for støtte. I denne perioden var Ed Broadbent leder for partiet. NDP gjorde sitt beste valg i 1988. Året etterpå bestemte Broadbent seg for å trekke seg tilbake.
Etter Broadbent trakk seg tilbake mistet partiet mye av statusen man hadde opparbeidet seg på 70- og 80-tallet. I 1993 gjorde man et katastrofevalg, og ble kraftig redusert. Man mistet også kontrollen over flere av provinsene man hadde hatt styre i. Etter valget i 1993 har man gradvis kommet tilbake, men man er enda ikke der man var i 1988.
Lashkar-e-Taiba
Lashkar-e-Taiba («De rettferdiges hær»), forkortet til «LeT», er en av de største og mest aktive terrororganisasjonene i sørøstlige Asia. Siden 1989 har gruppen sammen med andre jihadgrupper basert i Pakistan, angrepet det indiske militæret i en krig som har kostet minst 30 000 mennesker livet.
Organisasjonen ble forbudt i Pakistan etter at den fikk skylden for angrepet mot Indias parlament i 2001, som holdt på å skape krig mellom India og Pakistan. Mohammed Ajmal Kasab, den eneste terroristen som ble tatt levende etter Terrorangrepene i Mumbai 26. november 2008, skal ifølge indiske medier ha oppgitt at han ble leid av Laksher-e-Taiba for å delta i angrepet.
Den ble grunnlagt av Hafiz Mohammed Saeed og Zafar Iqbal i Afghanistan i 1987. Organisasjonen er i dag basert i Punjab-provinsen i Pakistan og de driver flere treningsleirer i den pakistanske delen av Kashmir.
Medlemmer av Lashkar-e-Taiba har utført flere store angrep mot India og deres hovedmål er å innføre en islamsk stat i Sør-Asia og å «frigjøre» muslimer som er bosatt i den indiske delen av Kashmir. LeT mener at det er deres plikt å ødelegge India som republikk og de vil tilintetgjøre hinduer og jøder som erklært som «fiender av islam». LeT hevder også at India og Israel er svorne «fiender av Pakistan». LeT ser spørsmålet om Kashmir som en del av en større global kamp som de skal vinne for enhver pris.
Organisasjonen er forbudt som en terroristorganisasjon av India, Pakistan, USA, Storbritannia, Den europeiske union, Russland og av Australia. I desember 2008 anklaget den amerikansk etterretningstjenesten Pakistans viktigste etterretning, Inter-Services Intelligence (ISI) for å gi LeT etterretningshjelp og beskyttelse.
Gruppen utfører stadige angrep på det indiske forsvaret som er utstasjonert i Kashmir-området. Gruppen opererer ofte i jungelen i Pakistan og de blir ansett som en godt trent gruppe. Alle nye medlemmer må gjennomgå opplæring i de grunnleggende ferdigheter i infanteri og geriljakrig. Disse øvelsene tar gjerne mellom 6 og 7 måneder i leirer som er spredt ut over det pakistanske Kashmir.
I mars 2000 ble den militante delen av Lashkar-e-Taiba anklaget for å ha vært involvert i en massakre i Kashmir der 35 sikher i byen Chittisinghpura ble drept. En 18 år gammel mann som ble arrestert i desember samme år, innrømmet i et intervju med en korrespondent for avisen The New York Times at han var medlem av LeT og at de hadde vært involvert i massakren og han uttrykte ingen anger for de drepte sikhene. I et separat intervju med samme korrespondent, nektet grunnleggerne for organisasjonen at de visste hvem den unge mannen var og de avviste deres involvering i massakren. Derimot påtok gruppen seg ansvaret for flere angrep på indiske sikkerhetsstyrker langs den indiske grensen.
Gruppen samler inn mange av sine midler gjennom offentlige fond og gjennom veldedighet i butikker og moskeer i Kashmir. De skal også ha samlet inn penger blant den pakistanske innvandrerbefolkningen i Persiabukta og i Storbritannia. Rapporter viser også at LeT mottar betydelige økonomiske materiell og andre former for assistanse fra den pakistanske regjeringen, men denne støtten går primært gjennom etterretningstjenesten ISI.
Surinam under Sommer-OL 1984
Surinam deltok under Sommer-OL 1984. Fem mannlige sportsutøvere fra Surinam deltok i tre sporter, friidrett, judo og svømming under Sommer-OL 1984 i Los Angeles. Dette var femte gangen Surinam deltok i et sommer-OL, de vant ikke noen medaljer.
Askøy videregående skole
Askøy videregående skole er en fylkeskommunal videregående skole på Kleppestø i Askøy kommune i Midthordland, ca. 13 km vest for Bergen sentrum.
Utdanningstilbud
Vedtatt utdanningstilbud for skoleåret 2023-2024:
Skolen har også grupper med tilrettelagt opplæring tilknyttet programmene bygg- og anlegg, helse- og oppvekst og idrettsfag med friluftsliv.
Internasjonal satsing
Askøy vgs er en av få skoler med internasjonal utvekslingsavtale for elever på yrkesfag. Avtalen er med to skoler i Erfurt i Tyskland på Vg2 for elever på studiespesialisering og elektrofag:
Forskjeller mellom C++ og Java
Dette er en sammenlikning mellom programmeringsspråkene Java og C%2B%2B.
Ytelse
Tidligere versjoner av Java ble i stor grad utkonkurrert av statisk kompilerte språk som C++. Java har derfor hatt et rykte som mindre effektivt. Årsaken til den dårlige ytelsen var måten Java-kode ble kompilert på. C++ kompileres til maskinkode. Java ble kompilert til bytekode for eksekvering på en virtuell maskin. For eksempel:
Selv om bytekode og virtuelle maskiner fortsatt brukes i visse innkapslete systemer på grunn av minnebegrensninger, er ofte argumentet at forbedringer innen "Just-in-time" kompilering (JIT) vil minke ytelsesgapet mellom C++ og Java.
Flere studier som for det meste består av numeriske ytelsestester argumenterer for at Java potensielt kan være raskere enn C++ under visse omstendigheter.
Richard E. Taylor
Richard Edward Taylor (født 2. november 1929 i Medicine Hat i Alberta, død 22. februar 2018 i Stanford, California ) var en canadisk fysiker.
Taylor mottok Nobelprisen i fysikk i 1990, sammen med amerikanerne Jerome I. Friedman og Henry Way Kendall, «for deres nyskapende undersøkelser om sterkt uelastisk spredning av elektroner mot protoner og bundne nøytroner, som har vært av essensiell viktighet for utviklingen av kvarkmodellen innen partikkelfysikken».
Forskningen som førte til Nobelprisen ble i fellesskap utført ved Stanford Linear Accelerator Center (SLAC) ved Stanford i California. I en rekke eksperimenter mellom 1967 og 1973 brukte de partikkelakseleratorer for å rette en stråle av elektroner med høy energi mot protoner og nøytroner. De fant at den måten elektronene spredtes ved kollisjonene indikerte at både protoner og nøytroner består av små elektrisk ladede partikler. Etter hvert ble det klart at disse partiklene motsvarte kvarkene som hadde blitt foreslått av Murray Gell-Mann og George Zweig i 1964.
Taylor tok doktorgrad ved Stanford University i 1962, og frem til 1968 inngikk han i forskerlaget ved Stanford Linear Accelerator Center. Han ble professor ved Stanford i 1970.
Regine Leenborg Anthonessen
Regine Leenborg Anthonessen (født 3. oktober 1995) er en norsk journalist, programleder og tidligere håndballspiller. Hun har vært ansatt i Viaplay siden 2021.
Håndball
Anthonessen startet å spille håndball i. Etter et opphold i signerte hun for.
Skuespiller
Anthonessen har skuespillerbakgrunn fra amatørteateroppsetninger på Hasle og har også spilt i reklamefilm for NRK Super, men er mest kjent for rollen som «Ingrid» i serien om Olsenbanden Jr. i filmen Olsenbanden jr. Det sorte gullet fra 2009 og 2010 i Olsenbanden jr. Mestertyvens skatt.
Journalist
Anthonessen studerte journalistikk ved Høgskolen i Oslo og Akershus. Hun var videojournalist i VGTV fra januar 2017 Før det jobbet hun i TV 2.
Underjordiske
De underjordiske er vetter og åndevesener som ifølge nordisk folketro lever under jorda eller i naturen som usynlige skapninger ved siden av menneskene, ofte nær gårder og setre.
Andre betegneelser
De underjordiske har flere navn på norsk. Av flertallsbetegnelser har man for eksempel «de hulde», «huldrefolk», «haugfolk», «troll» og «tusser». Ordet «hulde» kommer av det norrøne hylja som betyr «å skjule». Entallsbetegnelser er blant annet gardvorden, gardruden, haugebonden, haugebuen, haugkallen, tuftekallen, huldregubben, huldra, tomten og nissen.
Norrøne betegnelser var jardbu og jardbuar som i norrøn tro holdt til i Heimrinn nedri (Nedreheimen).
Forestillinger i Norge
Forestillingene om de underjordiske er sammensatt, og endrer seg i tid og rom. Opprinnelig dreier seg om en urgammel og globalt utbredt forestilling om at menneskene hadde et videre liv under jorden etter døden. De døde holdt man seg inne med ved å ofre til dem for å sikre seg gode levekår.
De underjordiske bodde på setrene den tiden av året da menneskene holdt seg i bygden. I sommerhalvåret flyttet tussene ut i hauger og knatter rundt seterhusene. Når folk kom til seters, vigslet de seteren med ild, for å jage bort huldrefolket, en markering av eiendomsrett. I hele Norge kjennes sagn der en jente blir igjen på stølen for å gjøre arbeidet ferdig. Da kommer huldrefolket og forsøker å få henne til å gifte seg med en av deres. Som regel kommer jentens kjæreste opp fra dalen og redder henne i siste øyeblikk da hun alt sitter i brudestasen. I ett sagn kommer kjæresten til seters og ser svarte hester med gammeldagse saler utenfor, lurer seg bort til en glugge og ser brudefølget med «kong Håken» som brudgom. Gutten ser da ingen annen råd enn å legge en arvesølvknapp i sin riffel. Slik skyter han «kong Håken», og brudefølget flykter i panikk mens de drar med seg «kong Håken». I det gamle bondesamfunnet stod man opp med solen og gikk tidlig til ro. Fra Alvdal fortelles at «tuftekallen» ville ha det stille om kvelden. Da en mann hugget ved utover kvelden, og kastet veden inn i skjulet etter hvert som han hugget, kom plutselig veden fykende ut igjen. «Det var da fælt så utrygt det ble her da!» sa mannen. Fra skjulet svarte det: «Du får ta kvelden du også!»
I møte med religioner som kristendommen har forestillingene om de underjordiske endret seg. Fra å være gode og hjelpende vesener ble de noe man måtte passe seg for, som åsgårdsreien. Kors og klokkeklang blir her omtalt som gode hjelperåder.
Fortellertradisjonen som ble nedtegnet i stort monn fra 1800-tallet og utover, viser at de underjordiske ble antatt å kunne plage og forfølge mennesker (se poltergeist, skrømt, bergtaking), spesielt hvis folk krenker deres rettigheter. Men respekterte man dem, ble de underjordiske antatt å kunne gi hjelp og støtte.
I senere tiår har kanskje kommersialiseringen styrt forestillingene om de underjordiske. Den nå så utbredte forestillingen om at de er så små, henger nok blant annet sammen med de mange turistutgavene av nisser, tusser og småtroll.
Forestillinger i Norden
Vetter og åndevesener som i norsk folketro vanligvis blir kalt underjordiske og liknende, tilsvarer alver på andre språk. I Danmark kalles de gjerne «elverfolk» eller «ellefolk», jfr Elverhøj, eller «bjergfolk», i Finland peikot eller hiisit, mens det i Tyskland fantes dverger og gnomer, en elementærånd som er knyttet til jord. I Sverige kan betegnelsen være älvar og vättar, mens det i Nord-Sverige kan være snakk om vittror (vetter).
Alex Naumik Sandøy
Biografi
Alexandra Naumik ble født i Litauen av polske foreldre, men vokste opp i Sibir, der familien var blitt deportert under Stalin-regimet. Etter seks år returnerte de i 1957 til Polen. Som tenåring vant hun en rekke nasjonale priser og spilte inn plater med blant annet Agnieszka Osiecka og Adam Slawinski. Hun gikk ut fra pedagogisk Institutt i Łódź i 1969. Hun kom til Norge i 1970 etter at hun ble gift med filmregissøren Haakon Sandøy.
I 1977 debuterte hun i Norge. Sandøy underskrev både norske og internasjonale kontrakter – 1977 Polygram International, (nå Universal) og 1978 RCA Records i USA).
Sandøy mottok flere internasjonale utmerkelser og priser, i tillegg til nasjonale, som Nord-Ring prisen i Helsingfors (1981), Spellemannprisen 1977 i klassen pop for albumene Alex og Handle With Care, og hun ble kåret til «årets kvinnelige artist» av Det Nyes lesere i 1980.
Sandøy arbeidet også som låtskriver og produsent i USA og Japan.
I oktober 2008 startet hun å utgi noe av materiale sitt på nytt. Dette skjedde blant annet via iTunes, men også på artistens egen nettside. Anledningen ble også kombinert med nye utgivelser og remikser i flere versjoner, inkludert «Home Is Where the Hatred Is».
Hun ble funnet død i sitt hjem i Oslo 17. september 2013.
Det første Alex-bandet
Bandet til Alex ble dannet i 1976 sammen med Bjørn Christiansen, Svein Gundersen (begge tidligere i bandet Aunt Mary), Brynjulf Blix og Per Ivar Johansen. 19. september 1980 omkom Per Ivar Johansen i en trafikkulykke under en turné med bandet.
Spillejobber i Norge
Kalvøya-festivalen, Momarkedet, Chateauf Neuf med bandlemmer Marius Müller, Rolf Graf og Geir Langslet.
Folkets store hall
Folkets store hall (kinesisk:人民大会堂 pinyin: Rénmín Dàhùitáng) er en bygning på den vestlige siden av Den himmelske freds plass i Beijing i Folkerepublikken Kina. Den brukes når den lovgivende forsamling møtes og ved statsbesøk og andre større offisielle begivenheter. Det daglige regeringsarbeide skjer imidlertid i regjeringskomplekset Zhongnanhai, ikke langt unna.
Byggverket er ett av de ti store bygninger, et gedigent byggeprosjekt i Beijing i forbindelse med tiårsdagen for Folkerepublikkens fødsel den 1. desember 1949.
Byggverket
Folkets store hall ble bygd på 10 måneder av frivillige fra 1958 til 1959 og har et gulvareal på mer enn 170.000 m² og har 300 rom. Det har møterom med navn etter Kinas forskjellige områder og møblert etter områdets stil. Den nasjonale folkekongress møtes årlig i det 10 000 seter store auditoriet, og Den Stående Komité møtes i et annet rom.
Arinnas solgudinne
Arinnas solgudinne var himmeldronningen i hettittisk mytologi og i hurrittisk mytologi, hun var stormguden Tarhunds hustru. Hos hurrittene kalles hun Furunsemu, mens hettittene dels kjente henne som Arinniti. Navnet «Arinnas solgudinne» kommer av at hun var knyttet til byen Arinna nær hovedstaden Hattusa.
Edwin G. Pulleyblank
Edwin G. Pulleyblank (født 7. august 1922 i Calgary i Alberta i Canada, død 13. april 2013 i Vancouver, Britisk Columbia ) var sinolog og professor emeritus fra Department of Asian Studies på University of British Columbia. Han er kjent for sin ekspertise ved å fastslå historisk kinesisk fonetikk til forskjellige tider.
Han var virket ved School of Oriental and African Studies ved University of London, 1948-53, som professor i kinesisk ved University of Cambridge, 1953-66, og professor i Asian Studies ved University of British Columbia, 1966-87.
Thor-Inge Gullvåg
Thor-Inge Gullvåg (født 5. juni 1952 i Vefsn) er en norsk skuespiller og dramaturg, utdannet ved Statens Teaterhøgskole. Han har arbeidet ved Hålogaland Teater, NRK fjernsyns- og radioteateret, Norsk Film AS og Rikskonsertene.
Gullvåg ble senere tilknyttet Nordland Teater i Mo i Rana, der han i perioden 1. januar 2000 – 31. desember 2007 var teatersjef.
Gullvåg er far til danseren, skuespilleren og TV-programlederen Kjersti Lid Gullvåg. Han er gift med skuespiller og pedagog Tone Lid Gullvåg.
Trinidad og Tobago under Sommer-OL 1984
Trinidad under Sommer-OL 1984. Seksten sportsutøvere, elleve menn og fem kvinner fra Trinidad og Tobago deltok i fem sporter, friidrett, boksing, sykling, seiling og svømming under Sommer-OL 1984 i Los Angeles. De vant ikke noen medaljer.
Hermine Bernhoft Osa
Augusta Sophie Hermine Bernhoft Osa (født 27. september 1865 i Eigersund, død 7. august 1929 på Voss ) var en norsk barnebokforfatter.
Hun var gift med maleren Lars Osa og var mor til spelemannen Sigbjørn Bernhoft Osa, som ble født i Ulvik i 1910. I flere perioder bodde familien i Valle i Setesdal, hvor Lars Osa malte. Under et opphold der i 1897 startet hun søndagsskole i Valle. Hermine Bernhoft Osa skrev fra 1887 flere barnebøker, noen av dem kom i flere opplag.
Makrofamilie
En makrofamilie er i lingvistikken en familie som samler to eller flere etablerte språkfamilier i en større genetisk enhet. Dette gjøres vanligvis ut fra hypoteser om at disse språkfamiliene er i slekt med hverandre. Mange lingvister anerkjenner ikke makrofamilier.
Forslag til makrofamilier
[[Fil:Makrofamilien.png|400px|thumb|Verdenskart over utvalgte makrofamilier De viktigste forslagene til makrofamilier er de følgende (med personen som står bak forslaget i parentes):
Litteratur
(Populärfassung des vorigen Titels.)
Sjosja
Sjosja (russisk: Шоша) er ei elv i Tver og Moskva oblast i Russland. Den er ei høyre sideelv til Volga, og munner ut i Ivankovo-reservoaret. Elva er 163 km lang, med et nedslagsfelt på 3080 km². Sjosja fryser til i november–desember og er frosset over til månedsskiftet mars–april.
Magesekk
Magesekken, mavesekken, eller ventrikkelen, er den delen av fordøyelsessystemet som ligger etter spiserøret. Det er den rommeligste delen av fordøyelseskanalen. Den er formet som en sterkt krummet, noe flatklemt pære og sitter i andre enden av spiserøret for munnhulen. Hos mennesket har magesekken et volumet ca. 50 ml når den er tom, men den utvider seg til ca. 1,5 liter når man har spist. I ekstreme tilfeller kan den utvide seg til å romme hele 4 liter.
I cellevegene sitter det muskler (magemusklene) og små celler (kjertelceller) som skiller ut magesaft, ei sur (pH 1-3) væske som består av saltsyre (pH 0,9), enzymer (pepsin) og vann. Den sure magesaften nøytraliserer det basiske spyttet som ble tilført maten i munnhulen. Enzymene i magesaften bryter ned store molekyler til mindre enheter, samtidig som magemusklenes bevegelser (gjerne kalt peristaltiske bevegelser) elter og fordeler maten, som sendes porsjonsvis ut gjennom magesekkens nederste muskelring, kalt portneren. Enzymet pepsin begynner å spalte protein til aminosyrer. Dette pågår normalt i 3-4 timer, før den nå tyntflytende villingen (blandingen) gradvis blir tilført begynnelsen av tynntarmen (tolvfingertarmen).
Vann, alkohol og en del legemidler (for eksempel barbiturater og salisylsyre), kan suges opp i blodet via slimhinnen i magesekken, men ellers må stoffene i maten ut i tynntarmen før kroppen kan nyttegjøre seg næringsstoffene.
Giacomo Matteotti
Giacomo Matteotti (født 22. mai 1885 i Fratta Polesine, død 10. eller 11. juni 1924 nær Roma) var en italiensk sosialistisk politiker som ledet opposisjonen mot regjeringen til regjeringssjef Benito Mussolini og kritiserte den økende makten fascistene gradvis fikk i Italia.
Italienske fascisters mord på Matteotti i 1924 anses for begynnelsen på Mussolinis diktatur.
Bakgrunn
Giacomo var utdannet som jurist. Under den første verdenskrigen argumenterte han for at Italia skulle være nøytralt, og for dette ble han internert på Sicilia.
Politiker
Etter en tid ble Matteotti gruppeleder i parlamentet for det italienske sosialistpartiet Partito Socialista Italiano. Han ble etter hvert en uredd politiker som talte fascistene midt imot.
Mord
Han forsvant plutselig den 10. juni 1924. Bare noen dager før hadde han tatt et voldsomt oppgjør med Mussolini i det italienske parlamentet. Etter talen skal han ha sagt til partifellene sine at de kunne begynne å forberede minnetalen over ham. Han ble funnet drept noen dager etter forsvinningen.
Trass i mordet på Matteotti ble Mussolini fremdeles støttet av den etablerte eliten i landet, blant andre av kong Victor Emmanuel III, som nektet å be regjeringssjef Mussolini om å gå av.
I 1927 ble Italia en fascistisk ettpartistat.
Mathis Mathisen
Mathis Mathisen (født 4. april 1937 i Lillesand på Sørlandet) er en norsk forfatter.
Bakgrunn og arbeid
Mathis Mathisen er utdannet lærer. Han har i flere bøker beskrevet folk i fremmede kulturer. Ellers er han særlig kjent for barne- og ungdomsbøker, som regnes for å være av god kvalitet. Han har også i flere år arbeidet med barneprogram i radio og fjernsyn, blant annet med manus til TV-serier og ikke minst rolige, ettertenksomme opplesningsserier i Barnetimen for de minste, deriblant fortellinga om Basse og Sofie. I 1988 fikk Mathis Mathiesen Norsk litteraturkritikerlags barnebokpris for ungdomsboka Ismael.
Mathis Mathiesen har i mange år bodd i Melsomvik i Vestfold.
I 2013 ble Mathis Mathisen tildelt Vestfolds litteraturpris.
Manus
Årstallet angir premiereåret til den ferdige produksjonen.
McDonnell Douglas F-4 Phantom II
McDonnell Douglas F-4 Phantom II er et amerikansk to-seters jagerfly og jagerbomber spesielt kjent for sin rolle under Vietnamkrigen. Flyet ble produsert i USA, men mange andre land har også tatt det i bruk. Det ble produsert et antall varianter av flyet deriblant én til bruk på hangarskip – én som vanlig jagerfly og én som jagerbomber.
Paamiut kommune
Paamiut kommune er en tidligere kommune i Vestgrønland, sydvest på Grønland.
Navn og kommunevåpen
Navnet Paamiut betyr «folket ved munningen» eller «de som bor ved munningen», og peker på byen Paamiuts beliggenhet ved munningen av Kuannersooqfjorden. Kommunevåpenet viser to blå havørner på hvit bakgrunn. Dette har sin bakgrunn i at Grønlands største bestand av havørn finnes i kommunen og havområdene utenfor.
Historie
Saqqaqfolket var trolig det første folket som befolket denne regionen. Disse kom fra Canada, men trakk sørover på vestkysten, og også rundt Kapp Farvel og et stykke nordover på østkysten.
Da Eirik Raude befolket Grønland fra år 985 kalte de Arsukfjorden for Arnlauge Fjordur (Arnlaugsfjord), etter en av Eirik Raudes menn, Arnlaug, som bosatte seg her. Man antar at nordboene bodde her i området fram til 1300- eller 1400-tallet, og det finnes fortsatt rester etter nordboerne her.
Fra rundt år 1400 ble området befolket av Inugsuk-kulturen. Dette var et eskimofolk, og det etterkommere etter disse som i dag befolker området rundt Arsukfjorden.
Paamiut ble etablert i 1742, under navnet Frederikshåb, som en handelsplass for å kjøpe inn spekk og skinn fra boplassene rundt i området. I nyere tid har byen særlig vokst på 1960-tallet, som et resultat av den konsentrasjonspolitikken som ble ført. Fiskeindustrianlegget som ble etablert her i 1967 er i dag Grønlands største.
Gjennom historien har Paamiut vært et handelssentrum, først for hvalkjøtt, senere for fisk. Kommunen, og da særlig byen Paamiut har lenge hatt tilnavnet «Grønlands kunstnerkoloni», på grunn av sin produksjon av klebersteinprodukter.
Geografi og klima
Kommunen ligger helt sydvest på Grønland. Den grenser i nord til Nuuk kommune, i øst til Narsaq kommune og i sør til Ivittuut kommune.
Av det totale arealet på 51 000 km² er 6 000 km² land, 40 500 km² innlandsis og 4 500 km² er hav.
Kommunens høyeste fjell er Kuunnaat med 1 418 moh. Sermilik er kommunens lengste fjord, med 58 km, og den største innsjøen heter Kangorsuup Tasorsua. Denne er 23 km lang, og 210 meter dyp på det dypeste.
I denne regionen er klimaet mildere enn lenger nord på Grønland, så havnene her er alltid isfrie. En del isfjell er det derimot. Gjennomsnittstemperaturen er 5,6°C i juli og 5,3°C i august.
Kommunikasjon
Det finnes nesten ingen veier mellom byer eller bygder på Grønland. Den eneste veien er en 6 km lang grusvei mellom Ivittuut og Kangilinnguit i Ivittuut kommune.
For å komme til Paamiut eller Arsuk må man enten fly til f.eks. Narsarsuaq Airport ved Narsarsuaq, i nabokommunen Narsaq. Herfra kan man fly med helikopter; både Paamiut og Arsuk har egen heliport, men selv om Arsuk sin heliport er asfaltert er den ikke offentlig godkjent. Arsuk har heliport i Fortuna Havn, ca. 3 km øst for bygda. Alternativt går det båter mellom svært mange av byene på vestkysten.
Vestkyststien
Vestkyststien er en 75 km lang tursti som følger den sørvestlige kysten av Vancouver Island, i Britisk Columbia, Canada. Den er åpen fra 1. mai til 30. september. Stien er en del av Pacific Rim Nasjonalpark. Stien har blitt vurdert best fottur i verden av besthike.com siden 1999.
Historie
Regionen Vestkyststien går gjennom er tradisjonelle territorium av indianerstammene pacheenaht, ditidaht og huu-ay-aht. Disse var medlemmer av nuu-chah-nulth-indianerne som har bebodd området i over 4000 år. Lokale stier som ble brukt til handel og reise eksisterte i området før europeisk kontakt, og den nåværende stien går gjennom flere av indianerreservatene.
Europeisk bruk av stien var opprinnelig for bygging og vedlikehold av en telegraflinje mellom Victoria og Cape Beale. På grunn av det høye antallet skipsvrak langs kysten på denne strekningen på slutten av 1800-tallet, ble Pachena Point Fyr og Dominion Livredningssti bygget. 2007 markerer 100-årsjubileum av stien.
Stien tillatte overlevende fra skipsvrak og redningsmenn til å reise gjennom skogen ved å bruke telegraflinjene og hyttene. I 1973 ble ruten en del av Pacific Rim nasjonalpark og har vært kontinuerlig oppgradert siden da.
Beskrivelse
Turgåere kan velge å starte turen i Port Renfrew og reise nordover, eller i Bamfield og reise sørover. Den sørlige delene av stien er langt mer utfordrende enn den nordre delen, som har et mer flatt landskap. For å gå turen fra begynnelse til slutt må man kjøpe en tillatelse for overnatting, men man kan fritt vandre på stien på dagtid uten å betale.